Υποχώρησε απότομα το Bitcoin σήμερα, μετά την ανακοίνωση ότι οι ρυθμιστικές αρχές της Κίνας σχεδιάζουν να λάβουν περισσότερα μέτρα ενάντια στα ψηφιακά νομίσματα.

Το τοπικό μέσο ενημέρωσης Caixin, αναφέρει -σύμφωνα με το CNBC- ότι η ασιατική χώρα σχεδιάζει να κλείσει τα τοπικά ανταλλακτήρια Bitcoin.

Η τιμή του Bitcoin υποχώρησε κατά 7% μετά τα νέα. Αυτή τη στιγμή υποχωρεί κατά 4% ή 183 δολ. και η τιμή του διαμορφώνεται στα 4.457 δολ. ανά νόμισμα.

Τη Δευτέρα, οι κινεζικές ρυθμιστικές αρχές ανακοίνωσαν ότι απαγορεύουν την άντληση κεφαλαίων από τις αρχικές προσφορές νομισμάτων (ICOs), κάτι που κόστισε 200 δολάρια στην τιμή του Bitcoin.